CELEX: 62020TN0252
Language: ro
Date: 2020-04-23 00:00:00
Title: Cauza T-252/20: Acțiune introdusă la 23 aprilie 2020 – JU și alții/Consiliul

29.6.2020   
            
            
               RO
            
            
               Jurnalul Oficial al Uniunii Europene
            
            
               C 215/56
            
         
      Acțiune introdusă la 23 aprilie 2020 – JU și alții/Consiliul
      (Cauza T-252/20)
      (2020/C 215/64)
      Limba de procedură: engleza
      
         Părțile
      
      
         Reclamanți: JU, JV, JW, JY, JZ, KA și KB (reprezentanți: P. Tridimas, Barrister, A. von Westernhagen și D. Harrison, Solicitors)
      
         Pârât: Consiliul Uniunii Europene
      
         Concluziile
      
      Reclamanții solicită Tribunalului:
      
                  —
               
               
                  anularea Deciziei (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (1), în măsura în care îi privează pe aceștia, fără consimțământul lor și fără un proces echitabil, de statutul lor de cetățeni ai Uniunii și de drepturile lor care decurg din acesta;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      Reclamanții susțin că, prin privarea acestora de statutul cetățeniei Uniunii și de drepturile lor fundamentale care decurg din aceasta, Consiliul a încălcat articolele 20 și 23 TFUE, articolul 50 TFUE, articolele 39, 40, 45 și 46, precum și articolele 7 și 19 din Cartă, principiile proporționalității, al egalității de tratament și al încrederii legitime.
      Prin urmare, reclamanții susțin că cetățenia Uniunii este statutul fundamental al resortisanților UE. Ca atare, ea este de natură personală și, odată dobândită, nu este pierdută în mod automat după retragerea Regatului Unit. Reclamanții invocă faptul că nicio persoană nu poate fi privată în mod arbitrar de cetățenia Uniunii pe care o deține și de drepturile care rezultă din aceasta.
      
         (1)  Decizia (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, JO 2020, L 29, p. 1